Pasop vir sindikaat wat pensioene steel | Maroela Media
Pasop vir sindikaat wat pensioene steel
Die Valke se eenheid vir ernstige handelsmisdaad het werknemers wat binnekort aftree, gewaarsku teen 'n sindikaat wat moontlik miljoene se pensioengeld steel.
Luidens 'n verklaring deur die wetstoepassingsowerheid ondersoek die Valke se span in Mahikeng in Noordwes tans 'n bedrogsaak waarby 'n totaal van R3 miljoen se pensioengeld betrek word.
"Voorlopige ondersoeke dui daarop dat werknemers wat naby aan aftrede is, genader word en oortuig word om 'n vroeë aftrede te neem en hul pensioengeld te laat uitbetaal," lui die Valke se verklaring. "Skurke maak valse beloftes aan slagoffers dat hulle slagoffers se pensioengeld eksponensieel kan laat groei."
Lede van die publiek word gewaarsku om te alle tye op hul hoede te wees. Dié wat wel reeds slagoffers van hierdie sindikaat was of deur lede van die sindikaat genader is, word versoek om die ondersoekbeampte in die saak, ao. Rakau by 071 481 6002 te bel.
Tieraanval in PE ondersoek
Bedrog, korrupsie en diefstal blyk 'n erger pandemie te wees as Covid-19. Mag pensioentrekkers daarvan bewaar word. Ons bly in 'n verskriklike land!